Z A P I S N I K

51. (elektronske) sjednice održane dana 29.04.2020. s početkom u 11:08 sati, putem e-maila.

IZJASNILI SE: 5 članova

NIJE SE IZJASNIO: 2 člana (opravdano)

Konstatira se da je izjašnjavanju pristupila većina članova Školskog odbora.

Predlažem sljedeći

D n e v n i r e d :

1. Prijedlog Odluke o sklapanju Aneksa Ugovora o davanju u zakup poslovnog prostora (školske kantine)

Svi članovi školskog odbora putem e-maila dobili su popratni materijal.

AD 1.

Jednoglasno je donijet prijedlog

ODLUKE O SKLAPANJU ANEKSA UGOVORA

O DAVANJU U ZAKUP POSLOVNOG PROSTORA

(školske kantine)

1. Ugovor o davanju u zakup poslovnog prostora (školske kantine) sklapa se s dosadašnjim zakupnikom Societatis Grandis d.o.o. iz Rovinja, Ivana Gundulića 6/A, OIB: 61116890475, zastupan po Deny Pesce (OIB: 61116890475) iz Pule, Viška 28.

2. Zakupodavac daje a zakupnik uzima u zakup poslovni prostor (školsku kantinu) koji se nalazi u prostoru -1 novog dijela zgrade Srednje škole Zvane Črnje Rovinj, Carduccijeva ulica 20, zgr.č. 3158/Z, površine spremišta 8,7 m“ te otvorenog prostora (šank i stolovi) od 57,50 m2, uz mogućnost korištenja školskih sanitarija za vlastite potrebe.

3. Zakupnik se obvezuje da će čuvati i održavati zakupljeni prostor i opremu pažnjom dobrog gospodara i koristiti ga za obavljanje svoje registrirane djelatnosti kojom neće ometati normalan nastavni proces. Zakupnik obavezno treba raditi u vrijeme trajanja nastave. Zakupnik ne može zakupljeni prostor dati u podzakup.

4. Ugovor se sklapa do 31.10.2020.

5. Cijena zakupa je 4.150,00 kn uvećano za paušalne režijske troškove od 300,00 kn, na žiro račun zakuzpodavca IBAN: HR5524070001128020793 u roku od sedam dana od dana primitka računa. U navedeni iznos nije uključen PDV jer zakupodavac nije u sustavu PDV-a. Za plaćanje zakupnine zakupodavac se obvezuje izdati zakupniku račun do desetoga u tekućem mjesecu.

Za naplatu dospjelih a neplaćenih zakupnina može se provesti prisilna ovrha.

6. Troškovi tekućeg održavanja poslovnog prostora idu na teret zakupnika, a pod tim troškovima misli se osobito na čišćenje, soboslikarske radove, sitne popravke na instalacijam i sl. Ukoliko bi došlo do vršenja građevinskih preinaka poslovnog prostora, kojima se mijenja konstrukcija, raspored, površina ili vanjski izgled poslovnog prostora potrebno je ishoditi prethodnu pisanu suglasnost zakupodavca. Sve radove koje zakupnik može u poslovnom prostoru izvoditi ići će isključivo na njegov nepovratni trošak i poslovni rizik. Zakupnik nema pravo tražiti plaćanje tih troškova.

7. Kod redovnog otkaza govorne stranke su suglasne da otkazni rok vrijedi u trajanju od 30 dana, a zakupnik je dužan osloboditi prostor od svojih stvari. Izvanredni otkaz je predviđen u slučajevima:

- neplaćanja mjesečne zakupnine uvećanu za režijske troškove po dospjeću

- ako se prostor ne koristi u skladu sa Ugovorom

- ako zakupodavac onemogući zakupnika u korištenju istog

Pisani otkaz dostavlja se poštom preporučeno i teče od dana prijama otkaza.

6. Zakup se neće plaćati od 1.1.2020. do 31.8.2020.

Sjednica je zaključena u 15:37 sati.

KLASA: 003-06/20-01/10

URBROJ: 2171-08-09-20-01